Jon Huntsman jr.

Jon Meade Huntsman jr. (født 26. mars 1960 i Palo Alto i California i USA) er en amerikansk politiker for Det republikanske parti. Han har vært guvernør i Utah, ambassadør i Singapore og Kina og var kandidat i det Det republikanske presidentkandidatvalget 2012.

 Karriere 

Huntsman var en stund misjonær for mormonene i Taiwan, og lærte seg da kinesisk.Jeff Zeleny og Peter Baker: Utah Governor Chosen as Ambassador to China The New York Times, hentet 4. juni 2013 Han studerte ved University of Utah og deretter ved University of Pennsylvania. Etter studiene ble han forretningsmann innen Huntsman Corporation, et multinasjonalt oljeselskap med hovedsete i Salt Lake City.

Sitt første politiske embete bekledte han som medlem av president Ronald Reagans stab. Under dennes etterfølger George Bush var Huntsman understatssekretær i handelsdepartementet, og så USAs ambassadør i Singapore fra 1992 til 1993.

Han ble valgt til guvernør i Utah i 2004 og gjenvalgt i 2008.Susan Page (30. desember 2011): Jon Huntsman focuses on New Hampshire USA Today, hentet 4. juni 2013

President Barack Obama kunngjorde den 16. mai 2009 Huntsmans nominasjon som USAs ambassadør til Folkerepublikken Kina. Han fikk dermed, som republikaner, et sentralt embete under en regjering utgått fra Demokratene.

Huntsman fratrådte ambassadørposten 30. april 2011 for å melde seg på i kampen om den republikanske nominasjonen til presidentvalget i 2012. Han trakk seg fra presidentvalgkampen i januar 2012.Jim Rutenberg og Jeff Zeleny (16. januar 2012): Huntsman Leaves Race With Plea for Party Unity New York Times, hentet 4. juni 2013

I mars 2017 ble han utnevnt til landets ambassadør til Russland av president Donald Trump, og han tiltrådte den 3. oktober samme år.

 Se også 

 Liste over politiske nominasjoner i USA som krysset partitilhørighet

 Referanser 

 Eksterne lenker 



Kategori:Guvernører i Utah
Kategori:Ambassadører fra USA
Kategori:USAs ambassadører til Singapore
Kategori:USAs ambassadører til Kina (Folkerepublikken)
Kategori:USAs ambassadører til Russland
Kategori:Misjonærer fra USA
Kategori:Misjonærer i Kina-Taiwan
Kategori:Siste Dagers Hellige-misjonærer
Kategori:Personer fra Palo Alto
Kategori:Republikanske presidentkandidater i USA 2012
Kategori:Fødsler i 1960